Meer as R813 miljard vir SAIDDie Suid-Afrikaanse Inkomstediens (SAID) het verlede jaar ŉ inkomste van R813.8 miljard ontvang. Volgens die 2013 belastingstatistiek-publikasie, wat Maandag deur die SAID en die Nasionale Tesourie vrygestel is, is dit R71.2 miljard meer as die 2011/12 finansiële jaar. ŉ Totaal van R276.7 miljard is deur persoonlike belasting, insluitend PAYE, ontvang. Dit beloop 31.4% van die inkomste wat ontvang is. ŉ Totaal van 15.4 miljoen individue is geregistreer en 5 881 019 moet opgawes indien. Inkomstebelasting van maatskappye het tydens 2012/13 R160.9 miljard verseker (26.7% van die inkomste). Dit sluit 2.2 miljoen geregistreerde maatskappye in, waarvan 742 448 opgawes moet indien. Belasting op Toegevoegde Waarde (BTW) het R215 miljard (24.7% van die inkomste) bygedra. Invoerbelasting en ander aksynsbelasting het ŉ inkomste van R39 miljard verseker. “Die aantal individue soos op 31 Maart wat vir inkomstebelasting geregistreer is, het van verlede jaar se 13.7 miljoen met 1.7 miljoen (12.5%) toegeneem na 15.4 miljoen.”